ปฏิเสธคนที่เพิ่งรู้จัก ปฏิเสธคนที่ไม่ยอมรับคำปฏิเสธ ปฏิเสธคนที่คุณรู้จัก
ถ้าอีกฝ่ายเป็นคนที่คุณเพิ่งได้เจอกันที่บาร์ ฟิตเนส หรือเจอระหว่างต่อคิว การใช้ข้ออ้างเพื่อไม่ต้องออกเดตก็เป็นทางเลือกที่ดี เพราะสุดท้ายแล้วคุณคงไม่ได้เจอกันอีกในเร็วๆ นี้หรอก แล้วถ้ายังไงก็จะไม่ได้เจอกันแล้ว ทำไมไม่พูดแบบเปิดอกไปเลยล่ะ มันอาจจะกระอักกระอ่วนหน่อยแต่สุดท้ายแล้วมันจะช่วยให้ทั้งสองฝ่ายรู้สึกดีขึ้น ประโยคง่ายๆ อย่าง “ดีจังที่ได้คุยกับคุณ แต่ฉันว่าพอแค่นี้ดีกว่า ขอบคุณมาก” อาจช่วยคุณได้ คุณอาจจะไม่มีเวลาเตรียมตัวมากนักในการปฏิเสธเพื่อนคนใหม่ เพราะฉะนั้นอย่าอธิบายยาวยืด แค่พูดให้ชัดเจน กระชับ และจริงใจต่อความรู้สึกว่าทำไมคุณถึงไม่สานสัมพันธ์ต่อ พยายามใช้ประโยคที่เริ่มต้นด้วย “ฉัน” เพื่อเน้นย้ำว่าทำไมคุณถึงไม่เหมาะกับอีกฝ่าย อาจจะพูดทำนองว่า “ขอโทษนะ แต่ฉันไม่ได้สนใจเรื่อง (กีฬาสุดโหด/เที่ยวรอบโลก/เล่นไพ่โป๊กเกอร์ออนไลน์) เหมือนคุณ เพราะฉะนั้นเราคงไม่เหมาะกันหรอก” ทำตัวให้เป็นผู้ใหญ่สิ การให้เบอร์ปลอมอาจช่วยลดความกระอักกระอ่วนที่เกิดขึ้นตรงหน้าได้ แต่สุดท้ายคุณก็จะทำให้อีกฝ่ายเสียใจอยู่ดี บางทีอาจจะเสียใจมากกว่าได้รับคำปฏิเสธตรงๆ เลยด้วยซ้ำ ถ้าการนึกถึงจิตใจคนอื่นเป็นเรื่องสำคัญสำหรับคุณ คุณก็ควรนึกถึงเรื่องนี้ด้วยแม้ว่าจะไม่ได้เจออีกฝ่ายต่อหน้าก็เถอะ ถ้าคุณจำเป็นต้องใช้ข้ออ้างเรื่องมีแฟนแล้ว อย่างน้อยก็อย่าเปิดบทสนทนาด้วยเรื่องนี้ ลองปฏิเสธอย่างตรงไปตรงมาด้วยการบอกว่าความสนใจไม่ตรงกัน วิธีนี้อาจจะช่วยได้ คุณอาจจะอยากให้สถานการณ์ดูสบายๆ ผ่อนคลาย แต่ถ้าทำมากเกินไป อย่างเช่นทำเสียงหรือทำหน้าตลกๆ หรือยกประโยคเด็ดจากหนังมาพูด อีกฝ่ายอาจคิดว่าคุณล้อเลียน อย่าทำตัวเป็นคนงี่เง่าทั้งที่ความจริงแล้วคุณพยายามเป็นคนดีต่างหาก ระวังเวลาเล่นมุกตลกเสียดสี ถึงแม้คุณจะพูดออกไปโดยใช้คำพูดชัดเจนว่าเป็นมุกตลกก็ตาม อย่างเช่น “ทำอย่างกับคนอย่างฉันจะเดตกับคุณอย่างนั้นแหละ” พร้อมดัดเสียงและยิ้มมุมปาก คนรอบตัวอาจเข้าใจมุกตลกเสียดสีของคุณ แต่อย่าลืมว่าอีกฝ่ายที่ถูกปฏิเสธอาจประมวลผลไม่ทันว่ามันคือคำพูดตลกเชิงประชด ถ้าคุณจะปฏิเสธใครสักคนที่ไม่เอะใจเรื่องนี้ รับไม่ได้กับการถูกปฏิเสธ หรือคนที่จะตามราวีคุณไปตลอด คุณอาจจะไม่ต้องใจดีกับเขาหรือเธอมากนัก แค่จบเรื่องให้เร็วและปลอดภัยที่สุดก็พอ “ขอโทษนะ แต่ฉันไม่ได้อยากสานสัมพันธ์ต่อ แค่นี้แหละ ขอให้โชคดี ลาก่อน” การ “ตีหน้าตาย” จะช่วยได้มาก แต่ถ้ารู้ตัวว่าโกหกไม่เก่งก็ไม่ต้องทำ  โกหกให้น้อยที่สุด เพราะคำโกหกเล็กๆ น้อยๆ น่าเชื่อถือกว่าการปั้นเรื่องใหญ่โต ให้เบอร์ปลอมหรือโกหกว่ามีแฟนแล้วถ้าจำเป็นจริงๆ หรือลองใช้ประโยค (ที่ขึ้นต้นด้วย “ฉัน”) อย่างเช่น “ฉันเพิ่งเลิกกับแฟนที่คบกันมานาน” “ฉันไม่เดตกับคนต่างศาสนา/วัฒนธรรม” หรือ “ฉันว่าคุณดูเหมือนน้องชาย/น้องสาวฉันมาก” ในกรณีนี้การส่งข้อความหรืออีเมลก็เพียงพอแล้ว โดยเฉพาะถ้าคุณกังวลว่าอีกฝ่ายอาจระเบิดความโกรธเมื่อโดนปฏิเสธ ควรเว้นระยะห่างระหว่างคุณและอีกฝ่ายก่อนจะจบเรื่องนี้ บางคนก็ต้องใช้คำปฏิเสธแบบชัดเจนเพื่อเข้าใจเรื่องทั้งหมด อย่าสองจิตสองใจ อย่าทำให้อีกฝ่ายรู้สึกว่าคุณไม่มั่นใจ คุณต้องปฏิเสธอย่างสุภาพแต่ก็ต้องชัดเจนและรวบรัดที่สุด  อย่าเพิ่งเพิกเฉยเวลาที่อีกฝ่ายส่งความข้อความ อีเมล หรือโทรมาหาจนกว่าคุณจะแสดงออกชัดเจนว่าต้องการจบความสัมพันธ์ หลังจากที่คุณปฏิเสธชัดเจนแล้วคุณค่อยเมินใส่คำร้อง คำบ่น หรือคำคร่ำครวญต่างๆ นานา ถ้าคุณรู้สึกไม่ปลอดภัยหรือกลัวอีกฝ่าย ขอความช่วยเหลือและ/หรือติดต่อเจ้าหน้าที่ บางคนก็ไม่สามารถรับมือกับการถูกปฏิเสธได้ ถ้าคุณรู้สึกพร้อมที่จะปฏิเสธคนที่ออกเดตกันไปครั้งสองครั้งหรือมีปฏิสัมพันธ์ในโลกออนไลน์ไม่กี่ครั้ง นั่นอาจหมายถึงคุณได้คาดการณ์ผลลัพธ์ที่จะเกิดขึ้นตามมาไว้แล้ว ต้องแน่ใจว่าเขาหรือเธอไม่ใช่คนที่ใช่ และต้องยอมรับว่ามิตรภาพจะไม่มีวันเหมือนเดิม (บางทีความสัมพันธ์แบบเพื่อนอาจไม่รอดด้วยซ้ำ) คุณต้องเตรียมใจรับการที่อีกฝ่ายอาจไม่ยอมรับการปฏิเสธด้วย   คิดคำพูดไปล่วงหน้าว่าควรพูดอะไรบ้าง อย่าโพล่งออกไปตรงๆ ว่า “ไม่” พยายามใช้วิธีอธิบายที่ไม่ห้วนหรือตัดบทจนเกินไป เลือกคำพูดด้วยความใส่ใจ ลองซ้อมพูดหน้ากระจก ซ้อมต่อหน้าพี่น้องหรือเพื่อนที่เข้าใจสถานการณ์ก็ได้ สื่อสารออกไปอย่างชัดเจนให้อีกฝ่ายเข้าใจประเด็น แต่ก็ต้องแสดงออกว่าคุณเข้าใจหัวอกอีกฝ่ายด้วย เตรียมพร้อมที่จะปรับตัวไปตามปฏิกิริยาของอีกฝ่าย คุณคงไม่อยากดูเหมือนกำลังท่องบท ลองซ้อมโดยจำลองว่าอยู่ในสถานการณ์ที่แตกต่างกันออกไป มันเป็นเรื่องปกติที่คนเรามักจะหลีกเลี่ยงสิ่งที่ยากหรือทำให้ไม่สบายใจ แต่การเลื่อนการปฏิเสธออกไปเท่ากับว่าคุณกำลังทำให้ทุกอย่างเลวร้ายไปอีกทั้งที่รู้ดีแก่ใจว่าคุณอยากจบเรื่องนี้ ยิ่งคุณลากมันออกไปนานเท่าไหร่ อีกฝ่ายก็อาจจะคิดว่าทุกอย่างเป็นไปได้ด้วยดี และนั่นยิ่งทำให้การปฏิเสธดูเหมือนเกิดขึ้นปุบปับและทำร้ายอีกฝ่ายมากขึ้นด้วย  เลือกเวลาที่จะปฏิเสธให้เหมาะสม อย่าเลือกทำในวันเกิดของอีกฝ่าย วันที่มีการสอบครั้งใหญ่ หรือวันที่อีกฝ่ายต้องไปสัมภาษณ์งาน แต่อย่ารอ “เวลาที่เหมาะสม” นานเกินไป เพราะ “เวลาที่เหมาะสม” ก็คือจบมันให้เร็วที่สุด ถ้าคุณคบกับใครสักคนมานาน เคล็ดลับต่างๆ ที่เรากล่าวถึงในที่นี้คงจะช่วยได้บ้าง แต่ยังไงคุณก็ต้องเจอสถานการณ์ที่ไม่คาดคิด ลองเข้าไปดูที่วิธีการ บอกเลิก หรือวิธีการ เลิกกับคนที่คุณรักเพื่อหาวิธีรับมือ ถึงแม้ว่าการส่งข้อความ ส่งอีเมล หรือโทรไปปฏิเสธจะดูง่ายกว่า แต่การแจ้งข่าวร้ายควรทำเมื่อเจอกันซึ่งหน้าถึงแม้เราจะอยู่ในยุคดิจิทัลแล้วก็ตาม โดยเฉพาะเมื่อคุณยังอยากเป็นเพื่อนกับอีกฝ่าย คุณต้องแสดงถึงวุฒิภาวะและให้ความเคารพอีกฝ่ายด้วย  การปฏิเสธซึ่งหน้าทำให้คุณได้เห็นว่าอีกฝ่ายมีปฏิกิริยายังไง พวกเขาอาจจะแสดงอาการตกใจ โกรธ หรืออาจจะโล่งใจ จากนั้นคุณก็ปฏิบัติตัวไปตามสถานการณ์ที่เกิดขึ้น  หาสถานที่สงบและส่วนตัวมาก ๆ (หรือค่อนข้างเป็นส่วนตัว) ในการบอกปฏิเสธ ไม่มีใครอยากถูกปฏิเสธท่ามกลางผู้คนมากมายที่รายล้อม รวมถึงไม่อยากให้ได้ยินบทสนทนาที่เกิดขึ้นด้วย ถ้าคุณไม่อยากอยู่ในที่ที่เป็นส่วนตัวขนาดนั้นก็ลองหาร้านอาหาร ห้าง หรือคลับที่พอจะมีมุมลับสายตาคน เมื่อหาจังหวะที่เหมาะสมได้ อย่าเปลี่ยนเรื่องแบบฉับพลันทันที อย่างเช่นกำลังถามว่าพาสต้าอร่อยไหมแล้วต่อด้วย “ฉันว่าเราควรเป็นเพื่อนกันมากกว่า”   ผ่อนคลายบรรยากาศด้วยบทสนทนาที่รื่นหู แต่อย่าพยายามมากเกินไป คุณควรนำเข้าประเด็นที่จริงจังได้อย่างราบรื่นโดยไม่ทำให้มันดูเป็นเรื่องเล่นๆ หรือดูไม่มีมารยาท เริ่มต้นการปฏิเสธด้วยประโยคนำเข้าที่ฟังเข้าท่า เช่น “การที่ได้รู้จักคุณมันดีมากเลย แต่...” “ฉันคิดเรื่องนี้มาหลายรอบและ...” หรือ “ฉันดีใจที่อย่างน้อยเราก็ได้ลองคบกัน แต่...” ใช่ คุณต้องบอกความจริงให้อีกฝ่ายได้รับรู้ อย่ากุเรื่องทำนองว่าเจอคนใหม่ กลับไปคบแฟนเก่า หรือตัดสินใจว่าจะเข้าร่วมกลุ่มอาสาสมัครหน่วยสันติภาพ ถ้าอีกฝ่ายจับได้ระหว่างที่คุณเล่าเรื่องโกหกหรือมารู้ความจริงทีหลัง ทุกอย่างจะยากขึ้นแน่นอน  บอกสาเหตุที่แท้จริงว่าทำไมคุณถึงปฏิเสธ แต่อย่าโทษว่าเป็นความผิดของพวกเขา พยายามใช้ประโยคที่เริ่มต้นด้วย “ฉัน” เพื่อที่คุณจะได้โฟกัสที่ความต้องการ ความรู้สึก และมุมมองของคุณที่มีต่อสถานการณ์ ใช่ ประโยคที่ว่า “ไม่ได้เป็นเพราะคุณหรอก แต่เป็นที่ฉันเอง” อาจจะได้ยินกันจนเกร่อ แต่โดยหลักการแล้วมันก็ถือเป็นประโยคที่หวังผลได้  แทนที่จะพูดออกไปว่า “ฉันทนอยู่กับคนไร้ระเบียบชีวิตไม่เป็นแก่นสารไม่ได้” ลองพูดว่า “ฉันเป็นคนประเภทที่ต้องการความเป็นระเบียบและความมั่นคงในชีวิต เล่าให้อีกฝ่ายฟังว่าคุณลองคิดแล้วว่า (ความแปลกต่างๆ นานาที่คุณคิดได้) จะเข้ากับ (ความแปลก) ของอีกฝ่ายได้ยังไง บอกไปว่าคุณลองคิดแล้วและมันไม่น่าจะรอด อย่าแค่บอกเหตุผล เอ่ยปากบอกลา และปล่อยให้อีกฝ่ายรู้สึกค้างเติ่ง ให้เวลาอีกฝ่ายได้เข้าใจสถานการณ์และตอบสนองต่อสิ่งที่ได้รับรู้  ถ้าคุณไม่ให้อีกฝ่ายเข้ามามีส่วนในการบอกปฏิเสธ เขาหรือเธออาจรู้สึกว่าความสัมพันธ์ยังไม่สิ้นสุดหรือยังพอมีโอกาสเหลืออยู่บ้าง เห็นอกเห็นใจและให้อีกฝ่ายได้แสดงความเศร้า ร้องไห้ หรือระบายความขุ่นเคือง แต่คุณไม่จำเป็นต้องทนกับความโกรธที่เกินพอดีหรือคำพูดด่าทอ สิ่งที่เลวร้ายที่สุดคือการที่คุณกลับคำปฏิเสธเพราะรู้สึกสงสารหรือไม่อยากทำให้อีกฝ่ายเจ็บปวด คุณไม่คงเริ่มขั้นตอนการปฏิเสธหรอกถ้าไม่ได้มั่นใจแล้วว่าอยากจบความสัมพันธ์จริงๆ  ขอโทษด้วยท่าทีที่เหมาะสม วางมือลงบนไหล่ของอีกฝ่าย อย่าโลเล จดจ่ออยู่กับ “ประเด็นในการบอกเลิก” ลองพูดทำนองว่า “ฉันเสียใจที่เรื่องนี้มันทำให้เธอเจ็บปวด มันไม่ใช่เรื่องง่ายสำหรับฉันเหมือนกัน แต่ฉันมั่นใจว่ามันเป็นสิ่งที่ดีที่สุดสำหรับเรา” อย่าไขว้เขวถ้าอีกฝ่ายชี้ให้เห็นความไม่สมเหตุสมผลในเหตุผลที่คุณบอกปฏิเสธ หรือบอกว่าจะปรับปรุงตัวแล้วขอให้คุณไปคิดเรื่องนี้อีกครั้ง หรือพยายามอธิบายว่าคุณเข้าใจผิด อย่าลืมว่าคุณไม่ได้อยู่ในศาลเสียหน่อย อย่าให้ความหวังลมๆ แล้งๆ พยายามอย่าพูดคำว่าคุณ “ยัง” ไม่พร้อม หรือยังอยากเป็น “เพื่อน” กันอยู่ (ถึงแม้ว่าสุดท้ายแล้วคุณจะอยากเป็นเพื่อนกับเขาหรือเธอจริงๆ แต่ค่อยบอกทีหลังก็ได้) เพราะอีกฝ่ายอาจรู้สึกว่ายังพอมีลุ้น พยายามให้กำลังใจและใจดีกับอีกฝ่าย บอกให้อีกฝ่ายรู้ว่าเขาหรือเธอเป็นคนดีแต่ไม่ใช่คนที่ใช่สำหรับคุณ บอกไปด้วยว่าเขาหรือเธอคงจะได้เจอคนดีๆ แน่นอน ขอบคุณสำหรับโอกาสที่ทำให้ได้รู้จักกันและขอให้อีกฝ่ายโชคดี ถ้าคุณยังอยากเป็นเพื่อนกับเขาหรือเธออยู่จริงๆ ลองพูดว่าคุณให้ความสำคัญกับมิตรภาพที่เกิดขึ้นมากแค่ไหน แต่อย่าใช้ประเด็นนี้เป็นข้ออ้าง เพราะมันไม่เพียงพอสำหรับคนที่อยากขยับความสัมพันธ์จนเอามิตรภาพมาเสี่ยงหรอก  บอกเหตุผลว่าทำไมสิ่งดีๆ ที่เกิดขึ้นตอนเป็นเพื่อนจะไม่มีวันราบรื่นถ้าพัฒนามาเป็นความสัมพันธ์แบบคู่รัก ยกตัวอย่างเช่น “ฉันชอบที่คุณเป็นคนง่ายๆ ไม่คิดอะไรเยอะแล้วก็ตลก ฉันชอบตัวเองเวลาอยู่กับคุณเพราะเหมือนได้หลีกหนีสิ่งแย่ๆ แต่ฉันเป็นคนประเภทที่ยึดโยงกับความเป็นระเบียบและความสม่ำเสมอ นั่นคือสิ่งที่ฉันมองหาถ้าจะคบใครสักคน” เตรียมใจรับสถานการณ์กระอักกระอ่วน บทสนทนาที่เกิดขึ้นจะน่าอึดอัด โดยเฉพาะเมื่อคุณบอกว่า “ไม่” อย่าทำให้อีกฝ่ายรู้สึกแย่ที่ทำให้เกิดสถานการณ์กระอักกระอ่วนแบบนี้ (เอ่อ...มันน่าอึดอัดใช่ไหม) แต่ก็อย่าลืมขอบคุณเพื่อนของคุณด้วยที่จริงใจกับความรู้สึก เตรียมใจไว้ว่ามิตรภาพอาจจบลง อีกฝ่ายอาจตัดสินใจว่าไม่อยากให้ทุกอย่างเป็นแบบนี้ ไม่ว่าคุณจะคิดยังไงแต่มิตรภาพอาจจบลงแค่นั้น ลองพูดว่า “ฉันยังอยากเป็นเพื่อนกับคุณอยู่ คุณอาจต้องการเวลา ถ้าคุณพร้อมเมื่อไหร่ฉันก็ยินดีคุยด้วยเสมอ”
จริงใจ ตรงไปตรงมา และโอบอ้อมอารี. พูดเข้าประเด็น. ลืมเรื่องให้เบอร์ปลอมหรือกุเรื่องว่ามีแฟนแล้วไปได้เลย. อย่าทำเหมือนมันเป็นเรื่องตลก. ลืมสิ่งที่คุณเรียนรู้มาไปได้เลยถ้าจำเป็นจริงๆ นะ. โกหกให้แนบเนียนถ้าจำเป็นต้องทำ. หลีกเลี่ยงการปฏิเสธซึ่งหน้าถ้าพอจะทำได้. อย่าเมินใส่อีกฝ่ายหรือคาดหวังว่าเขาหรือเธอจะยอมแพ้และจากไป. เตรียมตัวให้พร้อม. อย่าผัดวันประกันพรุ่ง. ปฏิเสธซึ่งหน้าเท่านั้น. เกริ่นให้อีกฝ่ายรู้ว่าคุณกำลังจะพูดเรื่องอะไร. จริงใจต่อความรู้สึกแต่ก็อ่อนโยนกับอีกฝ่ายด้วย. ให้เวลาอีกฝ่ายได้ประมวลสิ่งที่รับรู้. เข้มแข็งและอย่าใจอ่อน. อย่าจบบทสนทนาด้วยความขุ่นเคือง. ต้องใส่ใจเป็นพิเศษเวลาปฏิเสธเพื่อนที่ต้องการเป็นมากกว่าเพื่อน.
https://www.wikihow.com/Reject-Someone-Nicely https://www.wikihow.com/Reject-Someone-Nicely https://www.wikihow.com/Reject-Someone-Nicely
Rejecting Someone New Rejecting Someone Who Won't Be Rejected Rejecting Someone You Know